Lp Martin Õunapuu

Päästeamet

Põhja päästekeskus 12.04.2022 nr 7-1.2/605

[pohja@rescue.ee](mailto:pohja@rescue.ee)

Lp Kristi Kivimaa

Maa-amet

Planeeringute ja ehitusprojektide büroo

[maaamet@maaamet.ee](mailto:maaamet@maaamet.ee)

Lp Marek Lind

Transpordiamet

taristu teenuste osakond

[info@transpordiamet.ee](mailto:info@transpordiamet.ee)

**Teade detailplaneeringu algatamise kohta (Liivaku katastriüksuse ja lähiala detailplaneering)**

Kose Vallavalitsus saadab Teile teate planeerimisseaduse § 128 lõike 8 kohaselt.

Kose Vallavalitsus otsustas [11.04.2022 korraldusega nr 214](https://atp.amphora.ee/kosevald/?o=71&o2=-1&u=-1&hdr=hp&tbs=all&dt=&itm=133521&clr=history&pageSize=20&page=1) algatada Kose alevikus asuva **Liivaku katastriüksuse ja lähiala detailplaneeringu**. Fortitech OÜ (registrikood 16304297) esitas 17.03.2022 avalduse (registreeritud dokumendiregistris [21.03.2022 nr 7-1.2/447](https://atp.amphora.ee/kosevald/?o=71&o2=-1&u=-1&hdr=hp&dschex=1&sbr=all&tbs=all&dt=&sbrq=447&itm=132168&clr=history&pageSize=20&page=1) all) detailplaneeringu algatamiseks Kose alevikus asuval Liivaku katastriüksusel (katastritunnus 33801:001:1030). Planeeritava ala pindala on ca 4,57 ha ning see hõlmab Liivaku (katastritunnus 33801:001:1030), osaliselt Kose tee (katastritunnus 33801:001:0289), osaliselt Vana-Kalsu (katastritunnus 33702:001:0406), osaliselt Kalsupõllu (katastritunnus 33702:001:0546), osaliselt Vahtra tee (katastritunnus 33801:001:0499), osaliselt Vahtra tänav (katastritunnus 33801:001:0343), osaliselt Vahtra vkt 15a (katastritunnus 33801:001:1186), osaliselt Andrese (katastritunnus 33702:001:0273) ja osaliselt Sanderi (katastritunnus 33702:001:0596) katastriüksust. Detailplaneeringu eesmärk on maakasutuse sihtotstarbe muutmine, ehitusõiguse määramine üksikelamu, kahe korteriga elamu või ridaelamute ja neid teenindavate abihoonete püstitamiseks. Lisaks antakse detailplaneeringuga lahendus planeeringuala haljastusele, heakorrale, juurdepääsule, parkimiskorraldusele ja tehnovõrkudega varustamisele. Kose valla üldplaneeringu kohaselt on planeeritava ala puhul tegemist väljaspool tiheasustusala paikneva katastriüksusega, millele on määratud korter- ja ridaelamu maa-ala juhtotstarve, kus on ehitusloakohustusliku hoone püstitamisel detailplaneeringu koostamise kohustus. Detailplaneeringu algatamine ei ole vastuolus Kose valla üldplaneeringuga. Detailplaneeringut algatades uuringute ja analüüside tegemise vajadus puudub. Detailplaneeringu algataja, koostamise korraldaja ja kehtestaja on Kose Vallavalitsus ning koostaja on PAABOR PROJEKT OÜ (registrikood 14260182).

Korralduse ja korralduse lisaga (sh planeeringuala piir) on võimalik tutvuda digitaalselt [EVALD rakenduses](https://service.eomap.ee/kosevald/#/planeeringud/planeeringud/269) ja Kose valla dokumendiregistris.

Lugupidamisega

*/allkirjastatud digitaalselt/*

Demis Voss

vallavanem

Enelin Alter, [enelin.alter@kosevald.ee](mailto:enelin.alter@kosevald.ee), 6339325